
Biserica Catolică din Polonia a fost întotdeauna alături de popor, iar 
istoria ei oficială a început de la momentul botezului principelui Mieszko I 
la data de 1 aprilie 966, în localitatea Gniezno, capitala statului Polanilor. 
Polanii tocmai reuşiseră să unească triburile care locuiau în teritoriile situ- 
ate de-a lungul râurilor Odra dinspre vest, Bug şi Narev dinspre est şi 
Vistula în centru. De acolo provine denumirea țării unite, Polonia. Mieszko 
Ia trecut la creştinism căsătorindu-se cu prințesa cehă Dobrava. Prin acest 
mariaj s-au obținut unirea directă cu Roma, cu papalitatea. Cea mai bună 
manifestare a acestui fapt o constituie actul de donaţie numit Dagome Iudex 
din anul 992. Conform acestui act, Mieszko îşi plasa pentru totdeauna sta- 
tul întregit sub protecția papală. In actul scris al acestei donări, pentru 
prima dată, apar denumirile localităților, cetăților mai mari, desemnând 
teritoriul statului Polanilor. Primul imn național al Poloniei, cântul religios 
şi patriotic a cărui paternitate se atribuie sfântului Wojciech (Vojtech), muce- 
nicului din secolul XI, episcopului de Praga, începe cu cuvintele: Bogurodzica 
Dziewica, Bogiem stawiena Maryja („Născătoare de Dumnezeu, Fecioară, 
Marie glorificată de Dumnezeu”). Cel mai mare predicator polonez, părintele 
iezuit Piotr Skarga, care a vieţuit la răscrucea dintre secolele XVI-XVII, a 
numit acest imn catehism al poporului polonez. 

Secolul XX a însemnat perioada conflictelor deosebite. Două mari răz- 
boaie mondiale au cutremurat puternic Europa. In rezultatul acestor con- 
flicte s-a schimbat alinierea de forțe politice. Puterile de până acum şi-au 
pierdut dominaţia. Aşa s-a întâmplat şi în cazul statelor făcând parte din 
tripla alianță, care au pierdut Primul Război Mondial. Datorită situaţiei 
politice noi, multe țări şi popoare şi-au redobândit libertatea. După circa 
120 de ani de robie, în data de 11 noiembrie 1918, Polonia şi-a recăpătat 
libertatea. A apărut pe hărţile Europei şi ale lumii ca stat independent şi 
suveran, aflându-se din punct de vedere geopolitic în Centrul Europei, între 
cei doi adesea duşmănoşi vecini — Rusia şi Germania. Această perioadă de 
21 de ani, între cele două războaie, a fost benefică pentru restaurarea tra- 
iului independent, creşterea economică şi politică, întregirea statului 
dezmembrat de cele trei mari puteri. 

În data de 1 septembrie 1939, prin atacul asupra Poloniei, a început cel 
de-al Doilea Război Mondial. Polonia în urma războiului a pierdut peste 
6 milioane de cetățeni. Ţara a fost devastată aproape în întregime. Polonia 
atacată din toate părţile s-a apărat eroic de cei doi cotropitori: Germania 
hitleristă şi Rusia sovietică, timp de 39 de zile. In timpul ocupaţiei germane, 
de aproape şase ani, au fost înființate structurile Statului Secret Polonez, 
cu propria sa putere militară clandestină Armata Teritorială (Armia Kra- 
jowa), din care făceau parte peste 300 de mii de soldaţi clandestini. A fost 
cea mai puternică pe atunci mişcare de rezistență în Europa. Ce fel de 
răsplată am primit pentru aceasta? Prin hotărârile Conferinţelor de la 
Teheran (1943) şi Ialta (1945), am fost dați Rusiei Sovietice de către cele 
mai mari puteri mondiale. Polonia, fiind o țară slavă cu o cultură latină, a 
fost lăsată Rusiei Sovietice, statului a cărui esență consta în negația şi lupta 
permanentă cu Dumnezeu, distrugând sistematic creştinismul şi cultura, 
în special cultura latină. Imediat după eliberarea de sub ocupaţia germană, 
a început o nouă perioadă de sclavie. Impusă de data aceasta din partea 
imperiului sovietic. 

In această situaţie s-a aflat Biserica Catolică din Polonia după cel de-al 
Doilea Război Mondial. 

La prima audiență acordată polonezilor, imediat după alegerea sa pe 
Scaunul Sfântului Petru, Papa loan Paul al II-lea s-a adresat direct Prima- 
tului cardinal Ştefan Wyszyński cu următoarele cuvinte: 


Onorabile, Preaiubitule Părinte Primat! Permite-mi să spun pur şi simplu ceea 
ce cred. Nu l-am fi avut acum pe Scaunul lui Petru cel Sfânt pe acest papă polo- 
nez care astăzi, plin de frica lui Dumnezeu, dar şi plin de încredere, începe noul 
pontificat, dacă nu ar fi fost credinţa Ta, care nu a dat înapoi în fața închisorii 
şi a suferinței, speranța Ta eroică, devotamentului Tău nemărginit față de 
Maica Biserică, dacă nu ar fi existat Jasna Góra (Colina Luminoasă) şi această 
întreagă perioadă de istorie a Bisericii din Patria noastră, care este legată de 
munca Ta de episcop şi primat (23.10.1978). 


Pornind de aici, să încercăm să reflectăm asupra dimensiunii credinței 
cardinalului Wyszyński, asupra credinţei omului, care a învins tocmai dato- 
rită acesteia. În capitolul 11 din Epistola către Evrei este vorba, în mod 
special, despre credință. Acest capitol îi este consacrat în întregime. În 
această parte a Sfintei Scripturi este scris: „... credința e ființa celor nădăj- 
duite, dovada lucrurilor celor nevăzute” (Evr 11,1). Urmează enumerarea 
persoanelor din Vechiul Testament care datorită credinței şi în numele 
acesteia au săvârşit fapte măreţe. Prin aceste persoane ale patriarhilor a 
fost schițată scurta istorie a mântuirii!. 


1 „Prin credinţă înțelegem noi că printr-un cuvânt al lui Dumnezeu întemeiatu-s-au 
lumile, cele ce se văd alcătuindu-se astfel din cele ce nu par”. „Cel ce se apropie de Dumnezeu 
trebuie să creadă că El există şi că răsplătitor se face celor ce-L caută”. (Evr 11,3.6b) 

În această enumerare făcută de un autor inspirat se poate înscrie şi 
credința cardinalului Ştefan Wyszyński, din moment ce o asemenea indi- 
cație ne dă papa. Asemenea acestor persoane din Vechiul Testament, a 
săvârşit fapte măreţe. Iată cum le descrie loan Paul al II-lea în introduce- 
rea la cartea cardinalului Ştefan Wyszyński: 


Dacă o mare parte dintre aceste texte legate de activitatea pastorală a Eminen- 
ței Voastre, mai ales predici, sunt deja într-o oarecare măsură cunoscute, în 
schimb, multe dintre ele apar pentru prima dată. Este vorba despre textele 
autobiografice şi, mai ales, notițele din perioada grea de închisoare dintre anii 
1953 şi 1956, a căror valoare este unică. Se descoperă în ele nu numai cel mai 
adânc curs al istoriei sufletului Primatului Poloniei, dar şi, în acelaşi timp, chint- 
esența primordială a contemporaneităţii noastre: esența importantă şi decisivă 
pentru istoria Bisericii din Polonia. Domnul, în Providența sa nerostită, scrie 
această istorie prin naraţiunea sufletului omenesc, în special prin aceşti oameni 
cărora le încredințează extrem de multe. Intotdeauna am fost convins că Duhul 
Sfânt a chemat pe Eminenţa Voastră într-un moment deosebit al istoriei Patriei 
şi al Bisericii — şi nu numai al Bisericii Poloneze, dar şi al Bisericii din întreaga 
lume?. 


Includerea persoanei cardinalului Wyszyński în această istorie ne arată 
că ea continuă, devenind realitate a timpurilor noastre apropiate şi a celor 
îndepărtate. Puterea credinței omului, care trăieşte prin aceasta şi se 
inspiră tocmai din ea, săvârşeşte fapte măreţe. Iar această faptă măreață 
face ca zidurile din beton armat ale comunismului să se spargă şi să se 
prăbuşească. 

Credința Cardinalului Ştefan Wyszyński se manifesta prin apărarea 
drepturilor omului, drepturilor cetăţeneşti ale acelora care au fost încre- 
dințați grijii lui de păstor. O făcea neîntrerupt în timpurile grele ale siste- 
mului comunist care creştea în forță, în perioada de după cel de-al Doilea 
Război Mondial. A devenit Primatul Bisericii Catolice din Polonia în anul 
1948. Înainte de aceasta, ca episcop de Lublin, a adoptat deviza vieții sale 
de păstor: Soli Deo. Mai târziu, deja ca Primat, a adăugat la aceste cuvinte 
următoarele două: per Mariam. Despre deviza sa episcopală scria în felul 
următor: „Pentru mine, Soli Deo nu constituie un motiv decorativ al ştam- 
pilei episcopului. Pentru mine este un program care a fost format drept 
ripostă la invazia puternică de ură şi de lipsă de credință asupra Patriei şi 
Sfintei Biserici din Polonia. Acest program a fost ulterior completat cu 
cuvinte atât de dragi: Per Mariam”3. Toate acestea au constituit semnul 


2 IOAN PAUL AL II-LEA, Introducere la cartea cardinalului Ştefan Wyszyhski: „Am mizat 
totul pe Maria”, Edition du Dialog, Paris 1980, 11-12. 

3 Cardinalul Ştefan WyszyNskI, Primat al Poloniei, Am mizat totul pe Maria, Edition du 
Dialogue, Paris 1980, 19. 

vizibil al continuării patrimoniului lăsat de precedentul Primat de Gniezno, 
cardinalul August Hlond, care pe patul de moarte, în Varşovia, în anul 
1948, a spus: „Victoria când va veni, va veni prin Maria”. Aceste cuvinte au 
constituit testamentul lui. De aceea, episcopul Ştefan Wyszyński a preluat 
aceste cuvinte cu toată puterea şi cu devotament deplin. Drept semn vizi- 
bil fiind următoarele două cuvinte pe care le-a adăugat la deviza sa episco- 
pală: Soli Deo per Mariam. Toată perioada sa de pastoraţie ca Primat a 
trăit atât de puternic cu această idee, încât la capătul vieţii sale pământeşti 
spunea: „Am mizat totul pe Maria”. La scurt timp înainte de decesul său 
din data de 28 mai 1981, a fost publicată cartea lui — culegere de scrisori 
pastorale, discursuri şi predici, intitulată „Am mizat totul pe Maria”. A 
făcut aceasta fiindcă tocmai Preasfânta Fecioară a devenit taina şi cheia 
pentru înțelegerea sensului vieţii sale. 

La data de 25 septembrie 1953 a fost arestat în Varşovia, în palatul său 
arhiepiscopal. A fost ținut în izolare. Primul act săvârşit imediat după 
pierderea libertăţii personale a fost dedicarea necondiționată Fecioarei 
Maria, la data de 8 decembrie 1953. S-a pregătit cu mare străduință pen- 
tru acest act. I-a încredințat Maicii Preasfinte totul, devenind robul aces- 
teia, ca urmare a alegerii sale libere şi deciziei bine cugetate. 

Miliției comuniste, agenţii săi special aleşi păzindu-l, îi era teamă, în 
special față de simplii enoriaşi, ca locul detenției Primatului să nu fie des- 
coperit. A fost mutat în mai multe localități: Rywald (25.09.1953- 
12.10.1953), Stoczek Warmiński  (12.10.1953-06.10.1954), Prudnik 
(06.10.1954-27.10.1955), Komańcza (27.10.1955-26.10.1956: în această zi 
a fost eliberat). În ultima localitate, Komańcza, în partea de sud-est a 
Poloniei, situată în munții Bieszczady, când regimul de detenție a slăbit 
parțial, Primatul Wyszyński era conştient de apropierea jubileului a trei 
sute de ani de la alegerea şi instituirea Maicii Domnului drept Regină a 
Poloniei. Regele Poloniei Jan Kazimierz, după eliberarea Poloniei de inva- 
zia suedeză — fapt descris cu maiestate de către Henryk Sienkiewicz în 
„Potopul” —, în catedrala catolică din Liov, a săvârşit actul de alegere a 
Maicii Domnului drept Regină a Poloniei. A depus coroana sa regească pe 
tâmplele cereşti ale chipului ei pământesc zugrăvit. Această faptă s-a petre- 
cut la data de 1 aprilie 1656. Aflat tocmai în Komańcza, în acest loc de 
izolare deplină, Primatul a unit două aniversări, şi anume: aniversarea a 
trei sute de ani de la alegerea Maicii Domnului drept Regină a Poloniei şi 
a doua, esențială pentru existența statului polonez, o mie de ani de la încreş- 
tinarea Poloniei, care a fost celebrată în anul 1966. La data de 16 mai 1956 
a scris „Sluby Jasnogârskie” („Jurăminte de pe Colina Luminoasă”) şi a 
planificat Marea Novenă Milenară. Aceste două date, 1956 şi 1966, sunt 
marcate de o perioadă de timp de un deceniu. Privind aceste lucruri lumeşte, 

cardinalul Ştefan Wyszyński nu avea nici o speranță. A fost complet izolat, 
total dependent de autoritățile comuniste, care făceau totul ca să distrugă 
credința creştină catolică în Polonia. Trăind însă în dimensiunea credinței, 
tocmai în această perioadă de izolare, a creat întregul plan al marii novene, 
care cuprindea cei nouă ani, devenind planul pastoral pentru întreaga Bise- 
rica Catolică din Polonia. Acolo fiind vorba despre reînnoirea oamenilor 
întru credință, a întregii vieți religioase şi sociale din Polonia prin reînno- 
irea familiilor, de eliberarea de vicii, studiul muncii conştiincioase. Se poate 
afirma că mişcarea socială şi națională Solidaritatea a fost fructul şi expre- 
sia acestei renaşteri ca urmare a novenei celebrării Mileniului de creşti- 
nism în Polonia. 

Primatul a căutat cei mai buni candidați pentru episcopi. A hirotonit 47 
dintre aceştia. Vara, în prima jumătate a lunii august 1958, l-a chemat pe 
preotul K. Wojtyła, ca să-l anunţe despre nominalizarea sa la rangul de 
episcop auxiliar al Arhiepiscopiei din Cracovia. Preotul K. Wojtyla a sosit 
în Varşovia direct dintr-o expediţie de caiace, deoarece se afla în vacanță 
împreună cu un grup de studenți străbătând râul Łyna. După primirea 
acestei veşti de la Primat, s-a întors la caiace fără să spună o vorbă studen- 
ților despre numirea sa. La început ca episcop auxiliar, apoi ca arhiepiscop 
al Cracoviei, a participat foarte activ la lucrările Conciliului al II-lea din 
Vatican. A participat la toate şedinţele acestuia. Părinții conciliului din ce 
în ce mai bine au cunoscut valoarea sa spirituală şi puterea intelectuală. 
Papa Paul al VI-lea 1-a ales în echipa de redactare a viitoarei constituţii 
Gaudium et spes, iar la vârsta de numai 47 de ani, în anul 1967, K. Wojtyła 
a fost desemnat cardinal. De aceea, rezultatul conclavului, care a durat 
numai două zile, 14-16.10.1978, a fost frapant pentru lume, în special pen- 
tru aceia care se aflau după Cortina de Fier. De exemplu, funcționarii Amba- 
sadei Polone de la Roma, întrebaţi la data de 16 octombrie 1978 de jurna- 
liştii numeroşi adunați în seara zilei memorabile, nu ştiau cum să reacțio- 
neze, aşteptând instrucțiunile de „sus”, care întârziau să apară. 

Această stare de şoc continuă, crescând în putere din ce în ce mai mult, 
s-a transformat într-o mare mişcare de mase, deoarece papa polonez a venit 
în prima sa vizită în patrie în iunie 1979. lar această mare mişcare de mase 
a dus la înființarea în anul următor a Sindicatului Liber Solidaritatea. 

Semnificativ este faptul că în timpul Conciliului al II-lea din Vatican a 
scris cea mai importantă lucrare a sa filozofică: „Persoană şi act”, care a 
fost publicată în Cracovia în anul 1969. lată ce scria despre Solidaritatea: 


Este o atitudine comunitară, în care binele comunitar determină şi eliberează 
în mod corect participarea, participarea însă serveşte în mod corect binelui 
comun, sprijinindu-l şi realizându-l. Solidaritatea înseamnă capacitatea perma- 
nentă de a primi şi realiza partea cuvenită fiecăruia în virtutea faptului că 

acesta face parte dintr-o comunitate anume. Omul solidar nu numai că reali- 
zează ceea ce i se cuvine ca parte a unei comunităţi, dar înfăptuieşte acestea 
pentru binele tuturor, deci pentru binele comunt. 


Această luptă pentru binele comun al poporului, dar şi al popoarelor 
asuprite de către sistemul totalitar, a dus la înființarea Sindicatului Liber 
Solidaritatea. De aceea cu atâta putere aveau să fie rostite cuvintele lui 
Karol Wojtyła, deja ca Ioan Paul al II-lea, în parlamentul polonez în ziua de 
10 iunie anul 1999: 


Cu toții realizăm că întâlnirea de astăzi în parlament nu ar fi fost posibilă fără 
opunerea fermă a muncitorilor polonezi de pe litoral în memorabila lună august 
din 1980. Nu ar fi fost posibilă fără Solidaritatea, care a ales calea luptei paşnice 
pentru drepturile omului şi ale poporului întreg. A ales, de asemenea, princi- 
piul atât de larg acceptat că „nu există libertate fără solidaritate”: solidaritatea 
cu celălalt om, solidaritatea care depăşeşte diferitele tipuri de barieră de clasă, 
de concepţie asupra lumii, de cultură şi chiar geografice, drept dovadă fiind 
amintirea sorții vecinilor noştri de la Est. 


Această luptă paşnică, în numele adevărului uman şi al demnităţii aces- 
tuia, al culturii şi al rădăcinilor tradiției sale, în numele binelui comun, a 
dus la victorie. De aceea, despre acestea a vorbit Ioan Paul al II-lea în dis- 
cursul său în fața parlamentului polonez: 


Evenimentele din Polonia de acum zece ani au creat istorica şansă ca Europa 
să renunțe definitiv la ideologia barierei şi să găsească calea spre unire. Am 
vorbit despre aceasta de mai multe ori, dezvoltând metafora celor „doi plă- 
mâni” cu care ar trebui să respire Europa, unind tradiţia Estului cu cea a Ves- 
tului. Însă, în locul comuniunii spirituale aşteptate, observăm diviziuni şi con- 
flicte noi. Această situaţie le aduce aminte politicienilor, oamenilor de ştiinţă şi 
cultură, tuturor creştinilor de nevoia aprigă de acțiuni înnoite ce servesc inte- 
grării Europei. 

Marea capodoperă a integrării europene s-a înfăptuit. Însă sarcina des- 
chiderii inimilor omeneşti către Cristos, a frontierelor statale, este mereu 
actuală. Poate acum, mai mult decât odinioară, când logica cortinelor şi 
zidurilor ideologice a fost răsturnată, apar ideologii noi. De aceea, misiu- 
nea ca program de muncă şi luptă Soli Deoper Mariam este o misiune 
adresată nouă înşine. 


4 Karol WoyryrA, Persoană şi act, Polskie Towarzystwo Teologiczne, Cracovia 1969, 311-312. 


